CELEX: 
Language: et
Date: 2018-01-23 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EÜ) nr 443/2009 I lisa seoses 2014., 2015. ja 2016. aastal registreeritud uute sõiduautode massi muutumisega (EMPs kohaldatav tekst)

SELETUSKIRI
            
            
               1.DELEGEERITUD ÕIGUSAKTI TAUST
            
            
               Uute sõiduautode tootjate poolt saavutada tulevad CO2-heite sihttasemed on kehtestatud nii, et need sõltuvad sõidukipargi keskmisest massist ja nende sõidukite CO2-heitest. Selleks, et ka edaspidi saavutada määruses (EÜ) nr 443/2009 ettenähtud heite vähenemine, on vaja arvesse võtta liidus registreeritud uute sõiduautode massi muutumist. Selle tulemusena tuleb keskmise massi etalonväärtust, mida käesoleva määruse I lisas sätestatud sihttaseme arvutamise valemis väljendatakse väärtusena M0, kohandada iga kolme aasta tagant alates 31. oktoobrist 2014 ja seejärel iga kolme aasta järel. 
            
            
               Uus väärtus põhineb uute töökorras sõidukite massi andmetel 2014., 2015. ja 2016. kalendriaastal. Uus väärtus arvutati ainult selliseid massiväärtusi kasutades, mida asjaomastel sõidukitootjatel oli võimalik järele kontrollida; massiväärtusi, mis olid ilmselgelt valed, või määruse kohaldamisalasse mitte kuuluvate sõidukite väärtusi arvesse ei võetud.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Konsulteeriti mootorsõidukite CO2-heite eksperdirühmaga ja nemad toetasid lähenemisviisi, mille alusel keskmise massi väärtust kohandada.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Sihttaseme arvutamise valemit muudetakse, et uut M0 väärtust saaks hakata kohaldama alates 1. jaanuarist 2019. 
            
            
               KOMISJONI DELEGEERITUD MÄÄRUS (EL) …/…,
            
            
               23.1.2018,
            
            
               millega muudetakse Euroopa Parlamendi ja nõukogu määruse (EÜ) nr 443/2009 I lisa seoses 2014., 2015. ja 2016. aastal registreeritud uute sõiduautode massi muutumisega
               
                  (EMPs kohaldatav tekst)
               
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 23. aprilli 2009. aasta määrust (EÜ) nr 443/2009, millega kehtestatakse uute sõiduautode heitenormid väikesõidukite CO2-heite vähendamist käsitleva ühenduse tervikliku lähenemisviisi raames,
                  1
                eriti selle artikli 13 lõike 2 kolmandat lõiku,
            
            
               ning arvestades järgmist:
            
            
               (1)Iga uue sõiduauto CO2-eriheite arvutamiseks kasutatavat keskmise massi väärtust tuleb kohandada iga kolme aasta järel, et võtta arvesse kõiki liidus registreeritud uute sõidukite keskmise massi osas toimunud muudatusi. 
            
            
               (2)2014., 2015. ja 2016. kalendriaastal toimunud liidus registreeritud uute töökorras sõiduautode massi jälgimise põhjal on ilmne, et keskmine mass on vähenenud ja et määruse (EÜ) nr 443/2009 I lisa punktis 1 osutatud arvu M0 tuleks seepärast kohandada.
            
            
               (3)Uus väärtus tuleks kindlaks määrata ainult selliseid massiväärtusi arvesse võttes, mida asjaomastel sõidukitootjatel oli võimalik tõendada; massiväärtusi, mis olid ilmselgelt valed (st alla 500 kg) või mis olid seotud määruse (EÜ) nr 443/2009 kohaldamisalasse mitte kuuluvate sõidukitega, arvesse ei võetud. Lisaks peaks uus väärtus põhinema kaalutud keskmisel, mille puhul võetakse arvesse 2014., 2015. ja 2016. kalendriaastal liidus registreeritud uute sõiduautode arvu. 
            
            
               (4)Eelnevat silmas pidades tuleks alates 2019. aastast kohaldatavat M0 väärtust vähendada 12,52 kg võrra – 1 392,4 kilogrammilt 1 379,88 kilogrammini.
            
         
         
            
               (5)Seetõttu tuleks määruse (EÜ) nr 443/2009 I lisa vastavalt muuta,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EÜ) nr 443/2009 I lisa punkti 1 muudetakse järgmiselt:
            
            
               1) lisatakse alapunkt ba:
            
            
               „ba)
                     alates 2019. aastast:
            
            
               CO2-eriheite tase = 130 + a × (M – M0),
            
            
               kus
            
            
               M
                     = sõiduki mass kilogrammides (kg)
            
            
               M0
                     = 1379,88
            
            
               a
                     = 0,0457“;
            
            
               2) alapunktis c asendatakse arv M0 järgmisega:
            
            
               „M0
                     = 1379,88“.
            
            
               Artikkel 2
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 23.1.2018
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 140, 5.6.2009, lk 1.